Fat City (film)
Fat City (, u Jugoslaviji prikazan pod naslovom Grad izobilja) je američki igrani film snimljen 1972. godine u režiji Johna Hustona. Po žanru je drama, a predstavlja adaptaciju istoimenog romana Leonarda Gardnera. Radnja je smještena u kalifornijski grad Stockton, a protagonist, čiji lik tumači Stacy Keach, je siromašni bivši bokser koji se uzdržava kao pomoćni poljoprivredni radnik, i koji je rastrgnut između toga da svoja životnja razočaranja utopi u piću i nastojanja da ponovno pokrene karijeru i postane mentor mlađem kolegi (koga tumači Jeff Bridges).

Fat City je ostvario solidan komercijalni uspjeh, ali i dobio izuzetne pohvale od strane kritike, te se često navodi da je velikim dijelom preporodio Hustonovu karijeru, omogućivši mu niz uspjeha u posljednjim decenijama života. To se velikim dijelom tumači uspješnom prilagođavanju trendovima Novog Hollywooda, ali oslanjanja na vlastiti opus iz klasičnog perioda i film noire, prije svega priče o životnim gubitnicima. U filmu se kao muzička tema country pjesma Help Me Make It Through the Night Krisa Kristoferssona.

Uloge
 Stacy Keach ... Billy Tully
 Jeff Bridges ... Ernie Munger
 Susan Tyrrell ... Oma Lee Greer 
 Candy Clark ... Faye
 Nicholas Colasanto ... Ruben
 Art Aragon ... Babe
 Curtis Cokes ... Earl
 Sixto Rodriguez ... Lucero
 Alfred Avila ... Lucerov trener
 Billy Walker ... Wes
 Wayne Mahan ... Buford
 Ruben Navarro ... Fuentes

Vanjske veze
 
 
 
 
 Fat City  at Noir of the Week by noir historian William Hare

Američki filmovi
Dramski filmovi
Sportski filmovi